cyanic-selkie/wikianc huggingface dataset:
శ్రీ లక్ష్మీనరసింహస్వామి కళాశాల (భువనగిరి)
బయటి లింకులు
వర్గం:యాదాద్రి భువనగిరి జిల్లా వర్గం:తెలంగాణ విద్యాసంస్థలు వర్గం:తెలంగాణ కళాశాలలు వర్గం:1973 స్థాపితాలు
వేగా కోటేశ్వరమ్మ
డాక్టర్‌ వి.కోటేశ్వరమ్మ (1925 - 2019) విద్యావేత్త, ఉత్తమ ఉపాద్యాయురాలు.మాంటిస్సోరి మహిళా విద్యాసంస్థల స్థాపకురాలు.భారత ప్రభుత్వం నుండి పద్మశ్రీ పురస్కార గ్రహీత.
జననం, విద్య
కోటేశ్వరమ్మ కృష్ణా జిల్లా గోసాల గ్రామంలో1925 సెప్టంబరు 15న శ్రీమతి మీనాక్షి ,వెంకయ్య దంపతులకు జన్మించారు. ఆమె తండ్రి వెంకయ్య ఈడుపుగల్లు ప్రాథమినోన్నత పాఠశాలకు ప్రధానోపాధ్యాయులు. కోటేశ్వరమ్మ విద్య పట్ల ప్రత్యేకశ్రద్ధ కనబరిచేవారు. అరిపిరాల సత్యనారాయణనే విద్వాంసుని వద్ద ఆమెకు సంగీతం నేర్పించారు. ఇంటి వద్దనే చదువుకుంటూ తర్వాత విజయవాడ లోని బిషప్‌ హజరయ్య హైస్కూల్లో చేరారు. ఆమె నివసిస్తున్న ఈడుపుగల్లు నుంచి విజయవాడకు ఒకమ్మాయి చదువుకోసం వస్తుంటే అదో పెద్ద నేరమైనట్టు వింతగా చెప్పుకునే వాతావరణంలో అక్కడ నాలుగేళ్లపాటు చదివి, ఎస్‌ఎస్‌ఎల్‌సి పూర్తిచేశారు.
ఆ తర్వాత కాకినాడ పిఠాపురం రాజా (పిఆర్‌) కళాశాలలో ఇంటర్‌ చేరారు. పిఠాపురం రాజాకి కందుకూరి వీరేశలింగం పై అభిమానం ఉండటాన ఆ కళాశాలలో మహిళలకు సగం ఫీజు మాత్రమే ఉండేది. ఇంటరు పూర్తయ్యాక గుంటూరు ఆంధ్రా క్రిస్టియన్‌ కళాశాలలో చదివి 1945లో బి.ఏ ప్రథమ శ్రేణిలో ఉత్తీర్ణురాలయ్యారు. రాజమండ్రి లో బిఇడిలో చేరి1947లో ఆ కోర్సు పూర్తిచేశారామె. విద్యార్ధి దశలోనే ఆమెకు వామ పక్ష భావజాలం ఏర్పడింది. 1947 లో ఆమెకు '''వి.వి. కృష్ణారావు''' తో గోసాల లో ఆదర్శ వివాహాం అయింది.
మాంటిసోరి విద్యాలయాలు
1955 లో విజయవాడ లో మాంటిసోరి విద్యాసంస్థ పేరుతో చిన్న చిన్న షెడ్లతో 20 మంది విద్యార్డులతో మాంటిస్సోరి పాఠశాలను స్థాపించారు. రెండేళ్లు గడిచేసరికి ఈ పాఠశాల 1,650 మందికి పెరిగింది. ప్రజల నుంచి సేకరించిన విరాళాలతో ఓ పక్కా భవనం నిర్మాణం చేపట్టారు. ఆనాడే రూ.99 వేలు వచ్చాయి. పాఠశాల పిడబ్ల్యుడి స్థలంలో ఉంది. పాఠశాల అభివృద్ధి, మంచి ఫలితాలు చూసి మంత్రి అల్లూరి సత్యనారాయణ రాజు ఆ స్థలాన్ని మాంటిస్సోరి విద్యాసంస్థలకు ఇప్పించారు. మహిళా విద్యను ప్రోత్సహించాలని ప్రత్యేక మహిళా విద్యాలయాలు స్థాపించారు.
మాంటిస్సోరి విద్యాసంస్థలు ఆధ్వర్యంలో మాంటిస్సోరి మహిళా కళాశాలనేగాక, మాంటిస్సోరి మహిళా పిజి కళాశాల కూడా ఏర్పాటైంది. ఈ విద్యాసంస్థల్లో నాటి నుంచి నేటి వరకూ లక్ష మందికి పైనే విద్యార్థినులు చదువుతున్నారు. వీరిలో ఎంతో మంది దేశవిదేశాల్లో ఉన్నత స్థానాల్లో ఉన్నారు. పేద బాలికలు, యువతులెందరికో ఉచిత విద్య అందిస్తున్నారు. ఈ ప్రతిష్టాత్మక విద్యాసంస్థను ముఖ్యమంత్రులు నీలం సంజీవరెడ్డి, కాసు బ్రహ్మానందరెడ్డి, నాటి రాష్ట్రపతి వి,వి.గిరి, శాసనమండలి సభాపతి గొట్టిపాటి బ్రహ్మయ్య, ఆంధ్రా యూనివర్సిటీ వైస్‌ ఛాన్సలర్‌ బుల్లెయ్య, ఎన్టీ రామారావు తదితరులు ఎంతోమంది సందర్శించారు.
రచనలు
డాక్టర్‌ వి.కోటేశ్వరమ్మ ‘ఇల్లు-ఇల్లాలు’ అనే మాసపత్రికను 39 ఏళ్ల పాటు నడిపారు. ఆమె మహిళాభ్యుదయంపై దాదాపు 35 పుస్తకాలు రాశారు. ఈమె అనేక ప్రభుత్వ సంస్థల్లోనూ సభ్యత్వం పొందారు.
మూలాలు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు వర్గం:పద్మశ్రీ పురస్కార గ్రహీతలు వర్గం:పద్మశ్రీ పురస్కారం పొందిన ఆంధ్రప్రదేశ్ మహిళలు వర్గం:కృష్ణా జిల్లా వర్గం:ఉపాధ్యాయులు వర్గం:విద్యా సంస్థలు వర్గం:1925 జననాలు వర్గం:2019 మరణాలు
ఇమ్రాన్ ఖాన్(నటుడు)
ఇమ్రాన్ ఖాన్ బాలీవుడ్ వర్దమాన నటుడు. ప్రముఖ నటుడు ఆమిర్ ఖాన్ కు ఇతను మేనల్లుడు.
వర్గమూలం
సంఖ్య యొక్క వర్గమూలం అనగా ఒక సంఖ్య అది దాని (స్క్వేర్డ్) చే గుణించేటప్పుడు మళ్ళీ మొదటి సంఖ్య ఇస్తుంది. ఉదాహరణకు 4 యొక్క వర్గమూలం 2, ఎందుకంటే 2 × 2 = 4. సున్నా కంటే పెద్ద లేదా సమాన సంఖ్యలు మాత్రమే నిజమైన వర్గ మూలాలు కలిగి ఉన్నాయి. సున్నా కంటే పెద్ద సంఖ్య రెండు వర్గ మూలాలు కలిగి ఉంటుంది: ఒకటి ధనాత్మకం (సున్నా కంటే పెద్దది), మరొకటి ఋణాత్మకం (సున్నా కంటే చిన్నది). ఉదాహరణకు 4 రెండు వర్గ మూలాలు కలిగి ఉంటుంది: 2, -2. సున్నా యొక్క వర్గమూలం మాత్రమే సున్నా. వర్గమూలమును ఆంగ్లంలో స్క్వేర్ రూట్ అంటారు, దీని చిహ్నం \sqrt{\,\,}.
వర్గమూలాలతో మొత్తం సంఖ్య అది ఫర్‌ఫెక్ట్ స్క్వేర్ గా పిలవబడే మొత్తం సంఖ్య కూడా. మొదటి కొన్ని ఫర్‌ఫెక్ట్ స్క్వేర్‌లు: 0, 1, 4, 9, 16, 25, 36, 49, 64, 81, 100, 121, 144, 169, 196, 225, 256, 289, 324, 361, 400, 441, 484, 529, 576, 625, 676, 729, 784, 841, 900, 961, 1024, 1089, 1156, 1225...
ఇతర లింకులు
వర్గం:గణిత శాస్త్రము
అక్షర గౌడ
అక్షర గౌడ భారతదేశానికి చెందిన సినిమా నటి. ఆమె 2011లో ఉయార్తిరు 420 తమిళ్ సినిమా ద్వారా సినీరంగంలోకి అడుగుపెట్టి హిందీ, తెలుగుతో పాటు కన్నడ భాషా సినిమాల్లో నటించింది.
మూలాలు
వర్గం:1991 జననాలు
పెరుమాళ్లపల్లె (బంగారుపాలెం)
పెరుమాళ్లపల్లె చిత్తూరు జిల్లా, బంగారుపాలెం మండలానికి చెందిన రెవెన్యూయేతర గ్రామం.
ఉద్యానకృషి
ఉద్యానకృషిలో ముఖ్యమైన పండ్ల చెట్లు: జీడిమామిడి, మామిడి, జామ, అరటి, నిమ్మ, బొప్పాయి
ఉద్యానకృషి చేసే వ్యక్తిని ఉద్యానకృషివలుడు లేదా హార్టికల్చరిస్ట్ అంటారు. హార్టికల్చరిస్ట్‌లు పువ్వులు, పండ్లు, కూరగాయలు లేదా అలంకార మొక్కల శాస్త్రం, నైపుణ్యం గురించి పరిశోధనలు నిర్వహిస్తారు.
ఉద్యానకృషికి సంబంధించి ముఖ్యమైనవి:
అధ్యాయాలు
ఉద్యానకృషి యొక్క ప్రధాన శాఖలు.
మూలాలు
వర్గం:వ్యవసాయం
ఇస్లామిక్ రీసెర్చ్ ఫౌండేషన్
alt=Zakir-naik.jpg|thumb|ఇస్లామిక్ రీసెర్చ్ ఫౌండేషన్ స్థాపకుడు ప్రసిద్ధ ఇస్లామీయ పండితుడు, వ్యాసకర్త, వక్త [[జాకిర్ నాయక్]] ఇస్లామిక్ రీసెర్చ్ ఫౌండేషన్ (ఐ.ఆర్.ఎఫ్) ముంబై ప్రధాన కేంద్రంగా పనిచేసే లాభాపేక్ష లేని ఒక స్వచ్ఛంద సంస్థ. దీని రూపకర్త, స్థాపకుడు ప్రసిద్ధ ఇస్లామీయ పండితుడు, వ్యాసకర్త, వక్త జాకిర్ నాయక్.1992 లో దీని మహిళా విభాగము ఏర్పాటైంది. జాకిర్ నాయక్ సతీమణి ఫర్హత్ నాయక్ నాయకత్వంలో ఇది పనిచేస్తోంది. ప్రస్తుతము ఐ.ఆర్.ఎఫ్ ఛైర్మన్ గా డాక్టర్ మహమ్మద్ నాయక్ వ్యవహరిస్తున్నారు.
ప్రధాన కార్యక్రమాలు
ఈ సంస్థ ప్రధానంగా ఇస్లాం పట్ల ఏర్పడ్డ అపోహలను పారద్రోలడంలో కృషి చేస్తున్నది. దీని కార్యక్రమాలు పీస్ టీవీ ద్వారా ప్రసారం కాబడుతున్నాయి.
నిషేధం
వివాదాస్పద ఇస్లామిక్ బోధకుడు జాకీర్ నాయక్ ప్రోత్సహించిన ఎన్జీఓను ఐదేళ్లపాటు ఉగ్రవాద నిరోధక చట్టం కింద చట్టవిరుద్ధమైన సంస్థగా ప్రకటించాలని ప్రభుత్వం  నిర్ణయించింది.
బయటి లింకులు
వర్గం:సేవా సంస్థలు
యెన్నం శ్రీనివాస్ రెడ్డి
యెన్నం శ్రీనివాస్ రెడ్డి తెలంగాణ రాష్ట్రానికి చెందిన రాజకీయ నాయకుడు మరియు మాజీ ఎమ్మెల్యే. ఆయన ప్రస్తుతం భారతీయ జనతా పార్టీ రాష్ట్ర ఉపాధ్యక్షుడిగా ఉన్నాడు.
జననం, విద్యాభాస్యం
యెన్నం శ్రీనివాస్ రెడ్డి 3 జనవరి 1970లో తెలంగాణ రాష్ట్రం, మహబూబ్ నగర్ జిల్లా, వెల్డండా  గ్రామం & మండలంలో జన్మించాడు. ఆయన 1994లో ఉస్మానియా యూనివర్సిటీ నుండి ఎంఏ పూర్తి చేశాడు.
రాజకీయ జీవితం
యెన్నం శ్రీనివాస్ రెడ్డి కొంతకాలం రెవిన్యూ శాఖలో ఉద్యోగం చేసి తెలంగాణ ప్రత్యేక రాష్ట్ర సాధనలో భాగంగా ఉద్యోగానికి రాజీనామా చేసి 2002లో తెలంగాణ రాష్ట్ర సమితి పార్టీ లో చేరాడు. ఆయన పార్టీలో వివిధ హోదాల్లో పని చేసి 2007లో మహబూబ్ నగర్ జిల్లా టిఆర్ఎస్ పార్టీ అధ్యక్షుడిగా నియమితుడయ్యాడు. శ్రీనివాస్ రెడ్డి 2009లో జరిగిన ఆంధ్రప్రదేశ్ శాసనమండలి ఎన్నికల్లో మహబూబ్‌నగర్‌ - రంగారెడ్డి - హైదరాబాద్‌ జిల్లాల పట్టభద్రుల నియోజకవర్గం నుండి పోటీ చేసి ఓటమి పాలయ్యాడు.
యెన్నం శ్రీనివాస్ రెడ్డి 2009లో టిఆర్ఎస్ పార్టీకి రాజీనామా చేసి కాంగ్రెస్ పార్టీలో చేరాడు. ఆయన 2012లో బీజేపీ లో చేరి 2012లో మార్చిలో జరిగిన ఉప ఎన్నికల్లో మహబూబు నగర్ అసెంబ్లీ స్థానం నుంచి బీజేపీ అభ్యర్థిగా పోటీ చేసి టిఆర్ఎస్ అభ్యర్థి ఇబ్రహీం పై 1859 ఓట్ల మెజారిటీతో గెలిచి ఎమ్మెల్యేగా అసెంబ్లీకి ఎన్నికయ్యాడు.ఆయన 2014లో తెలంగాణ  ప్రత్యేక రాష్ట్రం ఏర్పడిన తర్వాత జరిగిన తెలంగాణ అసెంబ్లీ ఎన్నికల్లో బీజేపీ అభ్యర్థిగా పోటీ చేసి టిఆర్ఎస్ అభ్యర్థి వి. శ్రీనివాస్‌ గౌడ్‌ చేతిలో 2535 ఓట్ల తేడాతో ఓటమి పాలయ్యాడు. ఆయన నవంబర్ 23, 2015లో భారతీయ జనతా పార్టీ కి రాజీనామా చేశాడు.
యెన్నం శ్రీనివాస్ రెడ్డి 2016లో చెరుకు సుధాకర్ తో కలిసి తెలంగాణ ఉద్యమ వేదికను స్థాపించి, అనంతరం 2 జూన్ 2017లో ఏర్పాటైన తెలంగాణ ఇంటి పార్టీలో పార్టీ ఉపాధ్యక్షుడిగా పని చేశాడు. ఆయన 20 మార్చి 2019లో తిరిగి బీజేపీలో చేరాడు. ఆయన 2020లో భారతీయ జనతా పార్టీ రాష్ట్ర ఉపాధ్యక్షుడిగా నియమితుడై, 2020లో జరిగిన గ్రేటర్ హైదరాబాద్ మున్సిపల్ కార్పొరేషన్‌ ఎన్నికల్లో మహేశ్వరం నియోజకవర్గం పరిధిలోని డివిజన్ల ఇంచార్జ్ గా పని చేశాడు.
మూలాలు
వర్గం:మహబూబ్ నగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:మహబూబ్ నగర్ జిల్లా వ్యక్తులు వర్గం:మహబూబ్ నగర్ జిల్లా రాజకీయ నాయకులు వర్గం:భారతీయ జనతా పార్టీ రాజకీయ నాయకులు వర్గం:ఉస్మానియా విశ్వవిద్యాలయం పూర్వ విద్యార్ధులు
ఖైదీ
ఖైదీ పేరుమీద వచ్చిన అనేక సినిమాలు
జ్యేష్ఠ శుద్ధ విదియ
జ్యేష్ఠ శుద్ధ విదియ అనగా జ్యేష్ఠమాసము లో శుక్ల పక్షము నందు విదియ తిథి కలిగిన రెండవ రోజు.
మరణాలు
2007
బయటి లింకులు
వర్గం:జ్యేష్ఠమాసము
వాల్గొండ త్రికూటాలయం
బ్రహ్మ విష్ణు మహేశ్వరులు ముగ్గురు కొలువైన క్షేత్రాలు చాల అరుదుగా వుంటాయి. అలాంటి వాటిలో ఒకటి జగిత్యాలలోని త్రికూటాలాయం. ఇక్కడ శివునితో బాటు బ్రహ్మ కూడ లింగాకారంలో పూజింప బడుతుండడము ఇక్కడి విశేషము.
స్థల పురాణం
శ్రీరాముల వారు వనవాసం చేస్తున్న సందర్బంలో వాల్గొండ ప్రాంతంలో కొంత కాలం నివసించారని భక్తుల విశ్వాసము. ఆ కాలంలో సీతారాములు ఇసుకతో ఒక శివలింగాన్ని చేసి పూజాతి క్రతువులు నిర్వహించారట. తర్వాతి కాలంలో శ్రీకృష్ణ దేవరాయలు ఈ ఇసుక లింగం స్థానంలో రాతి శివలింగాన్ని ఏర్పరిచారని స్థలపురాణం తెలియజేస్తున్నది. ఇది శ్రీ రాముడు నడయాడిన స్థలం గనుక శ్రీ రాముని విగ్రహంతో బాటు బ్రహ్మను లింగ రూపంలో పతిష్టించి నిత్య పూజలు, అభిషేకాలు చేయించాడని ప్రతీతి.
ప్రత్యేకత
ఇక్కడి ప్రత్యేకత ఏమంటే ప్రతి సంవత్సరం ముక్కోటి ఏకాదశి రోజున సూర్య కిరణాలు ఇక్కడి శివలింగం మీద పడతాయి. ఈ విశేషాన్ని తిలకించడానికి భక్తులు అధిక సంఖ్యలో విచ్చేస్తారు. శివ రాత్రి పర్వదినాన, శివ పూజలు, శ్రీరామనవమి నాడు భద్రాద్రి తరహాలో సీతారాముల కళ్యాణము జరిపిస్తారు.
మూలాలు
ఈనాడు ఆదివారం. 25 నవంబరు 2018.
ఓటు
thumb|ఓటు ప్రజాస్వామ్యానికి పునాది. ప్రజాస్వామ్యానికి ఓటే పునాది. పోలింగ్ రోజున ప్రభుత్వం సెలవు ఇస్తుంది. దేశ, రాష్ట్ర భవిష్యత్తును నిర్ణయించడానికి ఓటు ఉపయోగపడును. డబ్బుకు, మధ్యానికి ఓటు అమ్ముకోకుండా ఓటు హక్కు వినియోగించుకోవాలి.
ఓటు అనే రెండక్షరాల పదం దేశ చరిత్రనే మార్చేస్తుంది. కేంద్ర ప్రభుత్వం జనవరి 25ను జాతీయ ఓటర్ల దినోత్సవంగా ప్రకటించింది. కుల, మత, ప్రాంత, లింగ, జాతి, భాష అనే భేదం లేకుండా దేశంలో నివసించే 18 సంవత్సరాలు నిండిన పౌరులు అందరికీ భారత రాజ్యాంగం ఆర్టికల్‌ 326 ద్వారా ఓటు హక్కును కల్పిస్తున్నది. ఓట్లు వేసిన అభ్యర్థులను "ఓటర్లు" అని పిలుస్తారు. ఓట్లు సేకరణ కోసం వివిధ పద్ధతులు ఉన్నాయి.
బ్యాలెట్ ఓటింగ్
ఒక ప్రజాస్వామ్యంలో ఓటు చేయడం ద్వారా ప్రభుత్వం ఎంపిక చేయబడుతుంది. ఎన్నుకునే విధానంలో పలువురు అభ్యర్థుల్లో ఎంపిక చేసుకోవచ్చు. ప్రత్యక్ష ప్రజాస్వామ్యంలో, ఓటింగ్ పద్ధతి ప్రకారం ఓటర్లు నేరుగా నిర్ణయాలు తీసుకుంటారు. ఎంపిక విధానం ఎన్నికల సంఘం గోప్యతా ఉంచుతుంది ఒక రహస్య బ్యాలెట్ ఉపయోగిస్తారు. ఓటర్లు తమ రాజకీయ గోప్యతను కాపాడటానికి ఈ బ్యాలెట్ ఉపయోగ పడుతుంది.
మెషిన్ ఓటింగ్
ఓటింగ్ యంత్రం, ఎలక్ట్రానిక్ ఓటింగ్ మెషిన్ యంత్రాలను ఉపయోగిస్తుంది
ఆన్లైన్ ఓటింగ్
కొన్ని దేశాల్లో ప్రజలు ఆన్లైన్ ఓటు అనుమతి. ఆన్లైన్ ఓటింగ్ను ఉపయోగించిన మొట్టమొదటి దేశాలలో ఎస్టోనియా ఒకటి: ఇది 2005 స్థానిక ఎన్నికలలో మొదట ఉపయోగించబడింది.
పోస్టల్ ఓటింగ్
అనేక దేశాలు పోస్టల్ ఓటింగ్ ను అనుమతిస్తాయి, ఇక్కడ ఓటర్లు బ్యాలెట్ను పంపించి పోస్ట్ ద్వారా దానిని తిరిగి పొందుతారు.
నోటా ఓటింగ్
నోటా నన్‌ ఆఫ్‌ ది ఎబో అభ్యర్థులు నచ్చని వారు ఓటర్లు ప్రయోగించే అస్త్రం నోటా ఎక్కువగా ఉపయోగిస్తున్నారు. ఈవీఎం మెషిన్లలో అభ్యర్థుల పేర్లు, గుర్తులతో పాటు నోటాను కూడా ఏర్పాటుచేసింది. ఓటరు ఈ బటన్‌ నొక్కితే ఓటు హక్కును వినియోగించుకున్నట్లే. 2014 ఎన్నికల నుంచి నోటాను అందుబాటులోకి తేసుకోచ్చారు.
ప్రవాస భారతీయులకు (ఎన్నారైలకు) ఓటు హక్కు
ప్రపంచవ్యాప్తంగా 2.2 కోట్ల మందికి పైగా ఎన్నారైలు ఉన్నట్లు అంచనా.ఎన్నారైలకు ఓటు హక్కు కల్పిస్తూ త్వరలోనే ఒక చట్టం తెస్తారు. ఎన్నికల సమయంలో వారు భారత్‌ను సందర్శించాల్సి ఉంటుంది.ఇతర దేశాల పౌరసత్వం పొందిన వారికి మాత్రం ఓటు హక్కు కల్పించరు.
వెలుపలి లంకెలు
వర్గం:ఎన్నికలు
ఫలరసం
thumb|[[బత్తాయి రసం]] ఫలరసం (Fruit juice) పండ్ల నుండి తయారుచేసే పానీయం. రసాలు పండ్లు, కూరగాయల నుండి తీసే ద్రవ పదార్ధాలు. తాజా పండ్ల నుండి పిండి చేసి లేదా కొన్ని చేతి యంత్రాల సాయంతో ఫలరసాలు తయారుచేస్తారు. వీటిని వేడి చేయకుండా లేదా ఇతర రకాల పదార్ధాలు కలుపకుండా తాజాగా ఉపయోగిస్తారు. ఉదాహరణ. బత్తాయి చెట్టు నుండి వచ్చిన బత్తాయి పండ్ల నుండి తీసిన రసాన్ని బత్తాయి రసం అంటారు. ఈ విధంగా రసాలు తీయడానికి కొన్ని యంత్రాలు ఉపయోగిస్తారు. కొన్నింటిలో రసం తీసిన తర్వాత వడపోసి పోగుల్ని లేదా పిప్పిని వేరుచేస్తారు. కొన్ని రసాలు అతి చిక్కగా ఉంటే, తగినన్ని నీరు కలుపుకొని తాగవచ్చును. కొన్ని రసాలలో అవసరమైతే ఎక్కువ తీపి కోసం పంచదార లేదా చక్కెర కలుపుతారు. కొన్ని రకాల రసాలు నిలువ ఉంచడం కోసం ఇతర పదార్ధాలను కలుపుతారు. వీటి రుచి తాజా ఫలరసం కంటే వేరుగా ఉంటుంది.
వర్గం:పానీయాలు
నామని సుజనాదేవి
నామని సుజనాదేవి, వృత్తి రీత్యా భారతీయ జీవితభీమా సంస్థలో పరిపాలనాధికారి ప్రవృత్తి రీత్యా కథలు, కవితలు రాయడం, వ్యాసరచన, వక్తృత్వం లాంటి పోటీల్లో పాల్గొనడమే కాకుండా చెస్‌,క్యారమ్స్‌, టిటి, అథ్లెటిక్స్‌ మొదలుగు ఆటల పోటీల్లో పాల్గొనడం సుజనాదేవి ప్రత్యేకత.
జననం:
నామని సుజనాదేవి 15-12-1967న మట్టెవాడ వరంగల్‌ నందు జన్మించారు.
విద్యార్హతలు:
బియస్సి, బి.యిడి, ఏం.ఏ(English), ఏం.ఏ(తెలుగు), LLB, PGDCA, FIII(Fellow of Insurance institute of india), M.Sc(Psychology), Diploma in film writing.
నివాసం:
చైతన్యపురికాలనీ,ఎన్‌ఐటి పెట్రోల్‌పంప్‌ ఎదురుగా కాజిపేట్‌, వరంగల్‌
రచనలు:
• మనోస్పందన కథల సంపుటి (2009)
జ్యేష్ఠ శుద్ధ తదియ
జ్యేష్ఠ శుద్ధ తదియ అనగా జ్యేష్ఠమాసము లో శుక్ల పక్షము నందు తదియ తిథి కలిగిన మూడవ రోజు.
నామని సుజనాదేవి
రచనలు:
• పంచామృతం కథల సంపుటి (2016)
జ్యేష్ఠ శుద్ధ తదియ
మరణాలు
2007
బయటి లింకులు
వర్గం:జ్యేష్ఠమాసము
నామని సుజనాదేవి
రచనలు:
• స్పందించే హృదయం కథల సంపుటి (2019)
కవితా సంపుటాలు:
• ఎదలయలో
• హృదయనేత్రం
• అముద్రితాలు:
• ఐ లవ్ ఇండియా - అంపశయ్య నవీన్ ప్రధమ నవలల పోటీలో ప్రధమ బహుమతి పొదిన నవల
• కొత్తపాఠం-మినీ నవల
• తపస్వీ మనోహరం వెబ్‌ మ్యాగజైన్‌లో ప్రచురించడానికి అమోదించబడినది.
మూలాలు
వర్గం:వరంగల్ జిల్లా రచయిత్రులు వర్గం:వరంగల్‌ జిల్లా కవులు వర్గం:మహిళా ఉద్యోగులు
జ్యేష్ఠ శుద్ధ చతుర్థి
జ్యేష్ఠ శుద్ధ చతుర్థి అనగా జ్యేష్ఠమాసము లో శుక్ల పక్షము నందు చతుర్థి తిథి కలిగిన 4వ రోజు.
మరణాలు
2007
బయటి లింకులు
వర్గం:జ్యేష్ఠమాసము
ఉస్మానియా విశ్వవిద్యాలయము గౌరవ డాక్టరేట్లు
ఉస్మానియా విశ్వవిద్యాలయం, హైదరాబాదు 7వ నిజాం ఫత్ జంగ్ మీర్ ఉస్మాన్ అలీ ఖాన్ ఆసఫ్ జా VII చే 1917లో స్థాపించబడింది. ప్రారంభంలో ఆబిడ్స్‌ గన్‌ఫౌండ్రి దగ్గర తరగతులు ప్రారంభమయ్యాయి. కొంతకాలం తరువాత తార్నాక ప్రాంతంలో 2400 ఎకరాల విస్తీర్ణంలో ఉస్మానియా విశ్వవిద్యాలయము శాశ్వత క్యాంపస్ ఏర్పాటుచేయబడింది.
గౌరవ డాక్టరేట్లు
చరిత్ర, సైన్స్‌, కళలు, సాహిత్యం, సామాజిక, రాజకీయ, వైజ్ఞానిక శాస్ర్తాల్లో దేశ, అంతర్జాతీయ స్థాయిలో గొప్ప పేరుపొందిన వారికి గౌరవ డాక్టరేట్లను ప్రదానం గౌరవిస్తుంటారు. ఉస్మానియా విశ్వవిద్యాలయము కూడా 1917 నుండి ఇప్పటివరకు జరిగిన స్నాతకోత్సవాలలో వివిధ రంగాలకు చెందిన 47మందికి గౌరవ డాక్టరేట్లు ప్రదానం చేసింది. వీరిలో దేశ రాష్ట్రపతులు, ప్రధానులు, ఆయా రాష్ట్రాల ముఖ్యమంత్రులు కూడా ఉన్నారు.
మూలాలు
వర్గం:ఉస్మానియా విశ్వవిద్యాలయం వర్గం:జాబితాలు
జగ్గారావు (నటుడు)
right|250px|thumb|ఎస్.వి. జగ్గారావు '''ఎస్.వి. జగ్గారావు''' పాతతరం తెలుగు సినిమా నటుడు. ఇతడు దుష్టపాత్రలను, సహాయపాత్రలను ఎక్కువగా పోషించాడు. ఇతను జగ్గారావు యన్.టి.ఆర్ నటించిన పలు చిత్రాలలో విలన్ పాత్రలు పోషించాడు. ఇతని చివరి చిత్రం నాగార్జున నటించిన డాన్.
జీవిత విశేషాలు
ఆయన గుంటూరు జిల్లాలోని తెనాలి తాలూకాకు చెందిన మోరంపూడి గ్రామంలో జన్మించాడు. బాల్యంలో ఆయన కాంగ్రెస్ సేవాదళంలో చేరి భారత స్వాతంత్ర్యోద్యమంలో పాల్గొనాడు. అతను గౌతు లచ్చన్న, టంగుటూరి ప్రకాశంపంతులు, ఎన్.జి.రంగా వంటి వారితో కలసి పనిచేసాడు. సమాజం చిత్ర నిర్మాణ సమయంలో ఆర్.నాగేశ్వరరావు, ఆకస్మిక మరణం తరువాత ఆయన స్థానంలో జగ్గారావు నటించి చిత్రాన్ని పూర్తి చేసాడు. తరువాత భక్త శబరి చిత్రంలో సన్యాసిగా నటించాడు. అతను ఎన్.టి.రామారావుచే ఆకర్షించబడి భీష్మ సినిమాలో దుశ్శాసనునిగా నటించాడు. అప్పటి నుండి ఎన్.టి.ఆర్ కు కుడిభుజంగా మెలిగాడు. ఎక్కడ ఎన్.టి.ఆర్ ఉన్నా అక్కడ జగ్గారావు ఉండేవాడు. ఎన్.టి.రామారావు తరువాత సూపర్‌స్టార్ కృష్ణ అతనికి అన్ని చిత్రాలలో అవకాశం కల్పించాడు. అదే విధంగా ప్రముఖ దర్శకుడు బి.విఠలాచార్య దర్శకత్వంలొ అనేక చిత్రాలలొ నటించాడు. జగ్గారావు బాపు దర్శకత్వంలో వచ్చిన 'సాక్షి' సినిమా ద్వారా నటుడిగా రంగప్రవేశం చేశాడు. ఎన్టీ రామారావుకి అనుచరుడిగా పేరున్న జగ్గారావు ప్రతినాయకునిగా సుమారు 500 సినిమాలలో నటించాడు. ఆయన బాపు, రమణలతో పాటు హైదరాబాదుకు మకాం మార్చాడు. ఈయన ఫిలింనగర్ హౌసింగ్ సొసైటీ సభ్యునిగా కీలక పాత్ర వహించాడు.
బయటిలింకులు
వర్గం:తెలుగు సినిమా నటులు వర్గం:తెలుగు సినిమా ప్రతినాయకులు వర్గం:2013 మరణాలు వర్గం:జనన సంవత్సరం తప్పిపోయినవి
తూమాటి దోణప్ప
ఆచార్య తూమాటి దోణప్ప (జూలై 1, 1926 - సెప్టెంబర్ 6, 1996) ఆంధ్ర, నాగార్జున విశ్వవిద్యాలయాలలో తెలుగు ఆచార్యులు, తెలుగు విశ్వవిద్యాలయం మొట్టమొదటి ఉప కులపతి (పూర్వ). కళా సాహిత్య, సంస్కృతీ విద్యా రంగాలలో గొప్ప కృషీ వలుడు.
బాల్యం, విద్యాభ్యాసం
దోణప్ప అనంతపురం జిల్లా రాకెట్లలో సంజీవప్ప, తిమ్మక్క దంపతులకు ఎనిమిదవ సంతానంగా 1926, జూలై 1వ తేదీ జన్మించాడు. ఇతడి మొదటి పేరు దోణతిమ్మారాయ చౌదరి. తాతగారైన తూమాటి భీమప్ప వద్ద చిన్ననాటనే మాఘం తప్ప మిగిలిన సంస్కృత పంచకావ్యాలు, తెలుగు పంచకావ్యాలు చదివాడు. నంజయ్య వద్ద గురుబాల ప్రబోధిక చదివాడు. భాగవత ప్రవచనం చేశాడు. వజ్రకరూరులోని హయ్యర్ ఎలిమెంటరీ స్కూలులో 1939-42సం||ల కాలంలో ఐదు నుండి ఎనిమిదవ తరగతి వరకు చదివాడు.1942-46 సం. ల మధ్య కాలంలో ఉరవకొండలోని కరిబసవ స్వామి జిల్లా బోర్డు ఉన్నతపాఠశాలలో చదివాడు. ఈ సమయంలో నూతలపాటి పేరరాజు అనే తెలుగుపండితుడు ఇతనికి గురువుగా ఉండేవాడు. అతడి నుండి ఆశుకవిత్వం చెప్పడం నేర్చుకున్నాడు. 1948లో అనంతపురంలోని దత్తమండల కళాశాలలో ఇంటర్మీడియట్‌లో చేరాడు. అక్కడ శంఖవరం రాఘవాచార్యులు, కారెంపూడి రాజమన్నారు, మిక్కిలినేని వేంకటేశ్వరరావు, చిలుకూరి నారాయణరావు మొదలైనవారు ఇతని గురువులు.1949-52సం.ల మధ్య ఆంధ్రవిశ్వవిద్యాలయంలో బి.ఎ. ఆనర్స్ చదివాడు. అక్కడ గంటి జోగి సోమయాజి, దువ్వూరి వేంకటరమణ శాస్త్రి, కాకర్ల వెంకటరామ నరసింహం, భద్రిరాజు కృష్ణమూర్తి, ఓరుగంటి రామచంద్రయ్య, మధుసూదన షడంగి, వజ్ఝల చినసీతారామస్వామి మొదలైన హేమాహేమీలు ఇతని గురువులుగా ఉండేవారు. 1953లో ఆంధ్ర విశ్వవిద్యాలయం నుండి ఎం.ఎ.ఆనర్సులో ప్రథమశ్రేణిలో ఉత్తీర్ణుడై బంగారు పతకాన్ని సాధించాడు. ఆ సమయంలో ఇతనికి అనకాపల్లి కళాశాల వారు మొట్టమొదటే ఆంధ్రశాఖ అధ్యక్షపదవి ఇస్తామని ఆహ్వానించారు. గుడివాడ కళాశాల వారు కూడా ఆహ్వానించారు. కాని ఇతడు ఈ రెండు అవకాశాలను కాదని గంటి జోగి సోమయాజివద్ద పరిశోధక విద్యార్థిగా చేరి "తెలుగులో వైకృతపదాలు" అనే అంశంపై పరిశోధించి 1966లో పి.హెచ్.డి సంపాదించాడు.
ఉద్యోగం
1957లో "తెలుగు వ్యుత్పత్తి పదకోశం" నిర్మాణ ప్రాజెక్టులో ముఖ్యసహాయకుడిగా చేరి 1961 వరకు పనిచేశాడు.1958లో ఆంధ్రవిశ్వవిద్యాలయం ఆంధ్రశాఖలో ఉపన్యాసకుడిగా చేరాడు.1970లో ఆంధ్రశాఖకు ప్రధానాచార్యుడయ్యాడు.1976లో నాగార్జున విశ్వవిద్యాలయంలో ఆంధ్రశాఖకు ప్రధానాచార్యుడయ్యాడు. 1970-76లో "తెలుగు వ్యుత్పత్తి పదకోశం" ప్రాజెక్టు ముఖ్యసంపాదకుడిగా ఉన్నాడు.1980-81లో నాగార్జున విశ్వవిద్యాలయం రిజిష్ట్రారుగా, 1983-85లో నాగార్జున విశ్వవిద్యాలయ కళాశాలాధ్యక్షుడిగా వ్యవహరించాడు.1985-86లో తెలుగు విజ్ఞానపీఠం ప్రత్యేకాధికారిగా, అంతర్జాతీయ తెలుగు సంస్థ డైరెక్టరుగా నియుక్తుడయ్యాడు. 1986లో తెలుగు విశ్వవిద్యాలయ ఉపకులపతిగా నియమించబడ్డాడు. ఇతడు దేశంలోని పలు విశ్వవిద్యాలయాలలో అకడమిక్ బోర్డు సభ్యుడిగా, సెలెక్షన్ కమిటీ సభ్యుడిగా వ్యవహరించాడు.
నాటకాలు
తూమాటి దోణప్ప విద్యార్థిదశలో నాటకాలలో నటించి రాణించాడు. చింతామణి నాటకంలో 'చిత్ర' పాత్రధారిగా, 'సుభద్రా పరిణయం'లో సుభద్ర పాత్రను, 'మోహినీరుక్మాంగద'లో రుక్మాంగద పాత్రను ధరించి అనేక పతకాలను పొందాడు. పుట్టపర్తి సత్యసాయిబాబా పూర్వాశ్రమంలో రత్నాకరం సత్యనారాయణరాజు స్త్రీ పాత్రలు ధరించగా అతనితో కలిసి ఇతడు భర్తగా, మామగా అనేక నాటకాలలో పాత్రధారణ చేశాడు.సాయిలీల అనే నాటకంలో దోణప్ప ఒకసారి సాయిబాబాగా, ఒకసారి శిష్యుడిగా, మరోసారి మహావిష్ణువుగా నటించాడు.
రచనలు
ఇతని సాహిత్య రచనా వ్యాసంగం హయ్యర్ ఎలిమెంటరీ స్కూలులో చదివేరోజుల్లోనే ఆరంభమయింది. ఎనిమిదో తరగతి చదివేటప్పుడు చిత్రగుప్తలో ఇతని చంద్రుడు-కలువ అనే మొట్టమొదటి కథ అచ్చయింది. హైస్కూలులో చదివే సమయంలోనే ఇతడు వినోదిని, రూపవాణి, ఆనందవాణి, ఢంకా, సూర్యప్రభ, ప్రజాబంధు మొదలైన పత్రికలలో పద్యాలు, గేయాలు, వ్యాసాలు పుంఖానుపుంఖాలుగా ప్రకటించాడు. దత్తమండల కళాశాలలో చదివేరోజులలో ఇతడు పద్యరచనలో, వ్యాసరచనలో ఎన్నో ప్రథమబహుమానాలు పొందాడు. "బైబిలు-ఖురాను-భగవద్గీత" అనే అంశంపై వ్యాసరచనచేసి మీనాక్షీసుందరాంబా స్మారక బహుమానాన్ని పొందాడు. 1949 మే, జూన్ మాసాల్లో ఆంధ్రప్రభ దినపత్రికలో మాండలిక పదవ్యాసాలను ప్రకటించాడు.వాల్తేరులో చదివేరోజుల్లో గేయ పద్య ఏకాంకికా రచనలు ఎన్నో చేశాడు. ఏకాంకికరచనల పోటీలో ఇతని 'ఆదర్శశిఖరాలు' మొదటి బహుమతి పొందింది. ఈ ఏకాంకిక జయశ్రీ పత్రికలో అచ్చయింది. శ్రీశ్రీ దేశచరిత్రలకు పేరడీగా హాస్టలుచరిత్ర వ్రాస్తే దానిని ఆనాటి విశ్వవిద్యాలయ కులపతి అనేక సార్లు చదివించుకుని ఆనందించాడు.
జ్యేష్ఠ శుద్ధ పంచమి
జ్యేష్ఠ శుద్ధ పంచమి అనగా జ్యేష్ఠమాసము లో శుక్ల పక్షము నందు పంచమి తిథి కలిగిన 5వ రోజు.
మరణాలు
2007
బయటి లింకులు
వర్గం:జ్యేష్ఠమాసము
రీమాఖాన్
రీమాఖాన్,  పాకిస్తానీ టెలివిజన్ హోస్ట్, స్టేజ్ డాన్సర్, లాలీవుడ్ సినిమా నటి, దర్శకురాలు, నిర్మాత. 1990లలో పాకిస్థాన్‌లోని ప్రముఖ సినీ నటీమణులలో ఒకరుగా పేరుపొందింది. 1990లో సినిమారంగంలోకి వచ్చిన రీమాఖాన్, 200 కంటే ఎక్కువ సినిమాలలో నటించింది. తన నటనకు పాకిస్తాన్, భారతీయ సినీ విమర్శకులచే ప్రసంశలు పొందింది. పాకిస్తానీ సినిమాకు రీమాఖాన్ చేసిన సేవలకు 2019 మార్చి 23న ప్రైడ్ ఆఫ్ పెర్ఫార్మెన్స్ అవార్డును అందుకుంది.
వ్యక్తిగత జీవితం
రీమాఖాన్, 2011 నవంబరులో పాకిస్థాన్-అమెరికన్ కార్డియాలజిస్ట్ ఎస్. తారిఖ్ షహబ్‌ను వివాహం చేసుకున్నది. 2015 మార్చి 24న, ఖాన్ తన మొదటి బిడ్డకు జన్మనిచ్చింది.
బయటి లింకులు
వర్గం:జీవిస్తున్న ప్రజలు వర్గం:1971 జననాలు వర్గం:భారతీయ సినిమా నటీమణులు
కూర్మా వెంకటరెడ్డి నాయుడు
కూర్మా వెంకటరెడ్డి నాయుడు గారు (1875 - 1942) ఒక ప్రముఖ భారతీయ న్యాయవాది, ప్రొఫెసర్, రాజకీయవేత్త ప్రజా సేవకులు. మద్రాస్ ప్రెసిడెన్సీ యొక్క ముఖ్యమంత్రిగా పనిచేసిన వారు.
వీరు రాజమండ్రిలో ప్రఖ్యాత తెలగ సైనిక యోధుల కుటుంబీకులగు బాపనయ్య నాయుడు దంపతులకు జన్మించారు. వీరు యునైటెడ్ హైస్కూలులో చదివి మెట్రిక్యులేషన్ పరీక్షలో ఉత్తీర్ణులయ్యారు. మద్రాసు క్రైస్తవ కళాశాలలో బి.ఎ.పరీక్షలో 1894లో కృతార్థులయ్యారు. రాజమండ్రి ప్రభుత్వ కళాశాలలో ఉపన్యాసకునిగాను, అమలాపురం బోర్డు హైస్కూలులో ఉపాధ్యాయునిగా కొంతకాలం పనిచేసి, వీరు 1900 సంవత్సరంలో బి.ఎల్. పరీక్షలో ఉత్తీర్ణులై రాజమండ్రిలో న్యాయవాద వృత్తిని ప్రారంభించారు. అచిరకాలంలోనే మంచి పేరుతెచ్చుకున్నారు. గోదావరి జిల్లా విభజన తర్వాత ఏలూరుకు నివాసాన్ని మార్చి అక్కడి న్యాయవాదులలో అగ్రశ్రేణికి అందుకున్నారు. కొంతకాలం రాజమండ్రి, ఏలూరు పురపాలక సంఘాలకు అధ్యక్షులుగా పనిచేశారు.
గ్రామ ప్రజల శ్రేయోభివృద్ధికి, వారి ఇబ్బందులను తొలగించడానికి, ప్రారంభ విద్యా వ్యాప్తికి మిక్కిలి కృషిచేశ్తూ స్థానిక సంస్థలలో తన పలుకుబడిని వినియోగించి ప్రజల ఆదరానికి పాత్రులయ్యారు.
వీరు 1929లో జెనీవాలో జరిగిన అంతర్జాతీయ మహాసభా సమావేశానికి భారత ప్రభుత్వ ప్రతినిధిగా వెళ్ళారు. దక్షిణాఫ్రికాలో భారత ప్రభుత్వ ప్రతినిధిగా నియమితులయ్యారు. తరువాత మద్రాసు ప్రభుత్వ లా మెంబరుగా నియమించబడ్డారు. ప్రభుత్వ కార్యనిర్వహక సభ్యులై శాసనసభకు నాయకులయ్యారు. మద్రాసు గవర్నరు ఎర్ స్కిన్ సెలవు పుచ్చుకున్నప్పుడు వీరు మద్రాసు గవర్నరు పదవిని అలంకరించారు.
1936లో ఎన్నికలకు తరువాత, కాంగ్రెస్ పరిపాలన నిరాకరించిన రోజులలో ఉమ్మడి మద్రాసు మధ్యంతర మంత్రి మండలిని ఏర్పరచి మూడు నెలలు ప్రధానిగా పరిపాలన నిర్వహించారు.
1940లో చిదంబరంలో అన్నామలై విశ్వవిద్యాలయానికి ఉపాధ్యక్షులయ్యారు. సుప్రసిద్ధ నాటక విమర్శకులు, న్యాయవాది కూర్మా వేణుగోపాల స్వామి వీరి కుమారుడు.
మూలాలు
వర్గం:1875 జననాలు వర్గం:1942 మరణాలు వర్గం:మద్రాసు ప్రెసిడెన్సీ ముఖ్యమంత్రులు వర్గం:తూర్పు గోదావరి జిల్లా న్యాయవాదులు వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు
రామయ్యా వస్తావయ్యా (హిందీ సినిమా)
రామయ్య వస్తావయ్యా 2013 భారతీయ హిందీ భాషా నాటక చిత్రం .ఈ చిత్రం 19 జూలై 2013 న విడుదలైంది. ఈ చిత్రానికి ప్రభు దేవా దర్శకత్వం వహించారు, కుమార్ ఎస్. తౌరాని నిర్మించారు. గిరీష్ కుమార్, శ్రుతి హాసన్ ఈ చిత్రంలో ముఖ్య పాత్రధారులు. ప్రభు దేవా తొలిచిత్రం నువొస్తానంటే నేనోద్దంటానా .ఈ చిత్రం ని అనుసరించే  రామయ్య వస్తావయ్యా చిత్రం  తీయబడింది  .
కథ
రామ్ ( గిరీష్ కుమార్ ) ధనవంతుడైన నగర కుర్రాడు.అతను బిలియనీర్ తల్లిదండ్రులకు పుట్టి  ఆస్ట్రేలియాలో  పెరిగాడు. మరోవైపు, సోనా ( శ్రుతి హాసన్ ) పంజాబ్ నుండి వచ్చింది.ఆమె సాంప్రదాయ, సరళమైన దేశీ అమ్మాయి.తన  ఏకైక సోదరుడు రఘువీర్ ( సోను సూద్ ). ఆమె ని  తన సోదరుడు రఘువీర్ పెంచారు. వారి తండ్రి మరొక మహిళను వివాహం చేసుకున్నారు .వారు మొదటవివాహం చేసుకున్న ఆమెను  ఇంటి నుండి బయటకు పంపారు ,పంపడమేకాక దారిలో వారిని అవమానించారు .అప్పుడు  రఘువీర్ బాధపడతాడు. వాళ్ళని చూసి ఆ తల్లి చనిపోతుంది, జమీందార్ ( గోవింద్ నామ్‌దేవ్ ) వారి తల్లి ఆ వ్యక్తి నుండి రుణం తీసుకున్నారు .వాళ్ళు రుణం తీసుకోవడంతో అది తన భూమి అని చెప్పే వరకు వారు కలిగి ఉన్న చిన్న భూమిపై ఆమె సమాధి నిర్మించబడింది. తన తల్లి సమాధిని కూల్చివేసినంత కాలం రుణం తీర్చడానికి రఘువీర్ స్వచ్ఛందంగా పగలు, రాత్రి పని చేస్తాడు. జమీందార్ అంగీకరిస్తాడు .వారికి స్థానిక స్టేషన్ మాస్టర్ ( వినోద్ ఖన్నా )  సహాయం చేస్తాడు. నెమ్మదిగా, రఘువీర్, సోనా పెరుగుతారు..ఒకరోజు సోనా యొక్క బెస్ట్ ఫ్రెండ్ రియా (అంచల్ సింగ్), సోనాని  తన ఇంటికి ఆహ్వానించడానికి వారి ఇంటికి వస్తుంది. అదేసమయంలో రియా బంధువు రామ్ కూడా తన తల్లి అశ్విని ( పూనమ్ ధిల్లాన్ ) ని తీసుకొని రియా ఇంటికి వస్తాడు.
నెమ్మదిగా, రామ్, సోనా ప్రేమలో పడతారు, కాని సోనా వారిలాగా ధనవంతుడు కానందున అశ్విని దానిని భరించలేదు, వారి ప్రమాణాలకు అనుగుణంగా లేదు; రామ్ అశ్విని సోదరుడి వ్యాపార భాగస్వామి కుమార్తె డాలీ (పంకూరి అవస్థీ) ను కూడా వివాహం చేసుకోనున్నాడు. అశ్విని సోనాతో పాటు ఒక నిమిషం ముందు వచ్చే రఘువీర్‌ను అవమానించాడు, రామ్‌ను ప్రలోభపెట్టడానికి, వలలో వేయడానికి ప్రయత్నించాడని అశ్విని ఆరోపించడంతో ఇద్దరూ ఇంటి నుండి విసిరివేయబడ్డారు. ఈ విషయం తెలుసుకున్న రామ్ సోనా ఇంటికి వెళ్లి తన సోదరుడిని అంగీకరించమని వేడుకున్నాడు. రఘువీర్ అతనికి ఒక అవకాశం ఇస్తాడు, అతను చిన్నగా ఉన్నప్పుడు జమీందార్ అతనికి అవకాశం ఇచ్చినట్లే. రామ్ ఆవులను జాగ్రత్తగా చూసుకోవడం, వాటి తర్వాత శుభ్రం చేయడం, సీజన్ ముగిసే సమయానికి రఘువీర్ కంటే ఎక్కువ పంటలను పండించడం; అతను అలా చేయకపోతే, రామ్ గ్రామం నుండి విసిరివేయబడతాడు, సోనాను మళ్లీ చూడలేడు.
జమీందార్ కొడుకు సోనాను వివాహం చేసుకోవాలనుకుంటున్నాడు .అది తనకి ఇష్టం లేదని తెలిసి   జమీందార్,  అతని కుమారుడు ( సర్ఫరాజ్ ఖాన్ ) సంతోషంగా లేరు. వారితో, డాలీ, ఆమె తండ్రి రామ్ పోటీని కోల్పోవటానికి ప్రయత్నిస్తున్నారు .రామ్ తన ప్రేమ కోసం చాలా కష్టపడుతున్నాడు ,రామ్ రోజూ ఎర్ర మిరపకాయలు, బియ్యం  తినడం భరించలేకపోతున్నారు వాళ్ళు. జమీందార్ వైపు, డాలీ వైపు నుండి అనేక చేష్టల ద్వారా, రామ్ చివరికి సోనా పట్ల రఘువీర్ పట్ల తనకున్న ప్రేమను రుజువు చేస్తాడు, ఎక్కువ ధాన్యాలు పండించడంలో విజయం సాధిస్తాడు. అయితే, జమీందార్ కొడుకు సోనాను కిడ్నాప్ చేసి, తరువాత ఆమెను బలవంతంగా వివాహం చేసుకోవడానికి ప్రయత్నిస్తాడు.అదిచూసి రామ్ రావు   ( జాకీర్ హుస్సేన్ ) జమీందార్ కొడుకును చంపేస్తాడు. రఘువీర్ జయప్రకాశ్ ( నాసర్ ), జమీందార్లను దారుణంగా కొట్టాడు. , రామ్, సోనా కలిసి ఉండాలని తెలుసుకున్న తరువాత, రఘువీర్ దీనికి కారణమని చెప్పి, ఏడు సంవత్సరాల జైలు జీవితం గడుపుతారు. రఘువీర్ జైలు నుండి విడుదల కావడంతో ఈ చిత్రం ముగుస్తుంది, ఇది సోనా, రామ్ వివాహం చేసుకున్నప్పుడు కూడా అందరి సమక్షంలో ఉంటుంది. అశ్విని అప్పుడు సోనాను తన అల్లుడిగా అంగీకరిస్తుంది.
నటీనటులు
గిరీష్ కుమార్ - రామ్
శృతి హాసన్ -సోనా
పూనం దిల్లోన్ -అశ్విని (రామ్ తల్లి )
రణధీర్ కపూర్ -సిద్ధార్థ(నాన్న)
వినోద్ కన్నా -స్టేషన్ మాస్టర్
పరేష్ గానట్రా -బిజిలీ
సతీష్ షా -కృష్ణకాంత్ (రామ్ మేనమామ )
నాసర్ -జయప్రకాశ్ (కృష్ణకాంత్ వ్యాపారభాగస్వామి )
గోవింద్ నాందేవ్ -జమీందార్
సర్ఫరాజ్ ఖాన్ -జమీందార్ (కొడుకు )
జాకిర్ హుస్సేన్ -రావు
అన్షుల్ త్రివేది -అన్షుల్ (రియా భర్త )
పాంఖురి అవస్థి -డాలీ
షిరాజ్ అహ్మద్ -జైలర్
హరీ జోష్ -అఫ్జాల్
నమిత్ షా -బాల కళాకారుడు
జియా ఖాన్ -బాల కళాకారుడు
గణేష్ ఆచార్య - పాట
ప్రభు దేవా - జిడ్డు కి జాపి ప్రత్యేక పాట
జక్క్యూలై ఫెర్నాండేజ్ - జిడ్డు కి జాపి అంశంనెంబర్
పాటలు
ఈ చిత్రం యొక్క మొదటి పాట ప్రోమో 10 మే 2013 న "జీన్ లగా హూన్" పేరుతో అతిఫ్ అస్లాం, శ్రేయా ఘోషల్ పాడారు. ఈ పాటను టిప్స్ మ్యూజిక్ ఫిల్మ్స్ యూట్యూబ్ ఛానల్ ( టిప్స్ మ్యూజిక్) లో అప్‌లోడ్ చేశారు, పూర్తి సౌండ్‌ట్రాక్ 15 మే 2013 న విడుదలైంది. ఈ ఆల్బమ్‌లోని అన్ని పాటలను సచిన్ - జిగర్ స్వరపరిచారు, పాటల యొక్క అన్ని సాహిత్యాన్ని ప్రియా సారయ్య రాశారు.
ఈ చిత్రం స్కోర్‌ను సందీప్ శిరోద్కర్ స్వరపరిచారు.
విడుదల
ఈ చిత్రం 19 జూలై 2013 న విడుదలైంది. టైమ్స్ ఆఫ్ ఇండియా ఈ చిత్రానికి ఐదు నక్షత్రాలలో రెండు ఇచ్చింది, "ఇది వేడుకలో అలంకరించబడిన అందమైన క్షేత్రం లాంటిది, కానీ చూపించడానికి నిజమైన పంట లేదు".
మూలాలు
వర్గం:భారతీయ సినిమాలు వర్గం:2013 సినిమాలు వర్గం:హిందీ-భాషా చలనచిత్రాలు
జ్యేష్ఠ శుద్ధ షష్ఠి
జ్యేష్ఠ శుద్ధ షష్ఠి అనగా జ్యేష్ఠమాసము లో శుక్ల పక్షము నందు షష్ఠి తిథి కలిగిన 6వ రోజు.
మరణాలు
2007
మూలాలు
వర్గం:జ్యేష్ఠమాసము
కోణీయ ద్రవ్యవేగం
thumbnail|కుడి|కోణ తతి వీడియో భౌతిక శాస్త్రంలో కోణీయ ద్రవ్యవేగం, ద్రవ్యవేగం యొక్క కదలిక  లేదా భ్రమణ ద్రవ్యవేగం అనునది భ్రమణంలో ఉన్న వస్తువు యొక్క ద్రవ్యరాశి, ఆకారం, వేగం లపై ఆధారపడే కొలత. ఇది సదిశరాశి. ఇది వస్తువు యొక్క నిర్ధిష్ట అక్షంలో భ్రమణ జడత్వం, భ్రమణ వేగం యొక్క లబ్ధం. ఒక వ్యవస్థ లోని కణాల కోణీయ ద్రవ్యవేగం (ఉదా:దృఢ వస్తువు) దానిలోని విడి విడి కణాల కోణీయ ద్రవ్యవేగముల మొత్తమునకు సమానము. ఒక దృఢ వస్తువు సౌష్ఠవాక్షం చుట్టూ భ్రమణం చేయునపుడు (ఉదా: పైకప్పు పంఖా లోని బ్లేడ్లు) దాని కోణీయ ద్రవ్యవేగం ఆ వస్తువుయొక్క గమన జడత్వం, I, (అనగా వస్తువు యొక్క భ్రమణ వేగాన్ని మార్చడానికి నిరోధించే కొలత), దాని కోణీయ వేగం,ω ల లబ్ధానికి సమానము.
ఈ విధంగా కొన్ని సమయాలలో కోణీయ ద్రవ్యవేగం  ను రేఖీయ ద్రవ్యవేగం యొక్క భ్రమణ సారూప్యంగా వివరించవచ్చు.
ఒక వస్తువు యొక్క దాని భ్రమణాక్షం నుండి గల దూరంకన్నా పోల్చదగినంత చిన్నదిగా ఉండే సందర్భంలో, అనగా పొడవైన దారానికి కట్టిన రబ్బరు బంతి తిరుగుట లేదా సూర్యుని చుట్టూ దీర్ఘకక్ష్యా మార్గంలో పరిభ్రమించే గ్రహం, వీటిలో కోణీయ ద్రవ్యవేగం సుమారు దాని కోణీయ ద్రవ్యవేగం mv, భ్రమణాక్షం నుండి దాని స్థానం r ల యొక్క యొక్క క్రాస్ లబ్ధానికి సమానంగా ఉంటుంది. అందువలన ఒక కణానికి దాని మూలబిందువు నుండి గల కోణీయ ద్రవ్యవేగం L, ఈ క్రింది సూత్రంతో తెలుసుకోవచ్చు.
భాహ్య టార్క్ లేని సందర్భంలో ఒక వ్యవస్థ యొక్క కోణీయ ద్రవ్యవేగం నిత్యత్వంగా ఉంటుంది. కోణీయ ద్రవ్యవేగ నిత్యత్వం అనేక వైవిధ్య విషయాలను వివరించడానికి ఉపయోగపడుతుంది. కోణీయ ద్రవ్యవేగనిత్యత్వ నియమం భౌతిక, ఇంజనీరింగ్ శాస్త్రాలలో అనేక అనువర్తనాలున్నాయి. ( ఉదా:గైరో కాంపాస్ )
నిర్వచనము
The angular momentum, L, of a particle about a given origin is defined as:
where r is the position vector of the particle relative to the origin, p is the linear momentum of the particle, and × denotes the cross product.
As seen from the definition, the derived SI units of angular momentum are newton meter seconds (N·m·s or kg·m2/s) or joule seconds (J·s). Because of the cross product, L is a pseudovector perpendicular to both the radial vector r and the momentum vector p and it is assigned a sign by the right-hand rule.
where I is the moment of inertia of the object (in general, a tensor quantity), and ω is the angular velocity.
The angular momentum of a particle or rigid body in rectilinear motion (pure translation) is a vector with constant magnitude and direction. If the path of the particle or center of mass of the rigid body passes through the given origin, its angular momentum is zero.
Angular momentum is also known as moment of momentum.
thumbnail|none thumbnail|none|కోణ తతితో భ్రమించు Gyroscop
శాస్త్రీయ యాంత్రికశాస్త్రంలో కోణీయ మొమెంటం
కోణ తతి L, రీజియన్లొ వున్న పార్టికల్ గూర్చితెలుపుట
ఇక్కడ r సదిశస్థానం, p పార్టికల్ యొక్క లీనియర్ మొమెంటం,, × అనునది క్రాస్ ఉత్పత్తిని తెలుపుతుంది.
thumbnail|కుడి
కోణ తతిని SI యూనిట్లొ న్యూటన్ మీటర్ సెకన్లు లేదా
మూలాలు
వర్గం:భౌతిక శాస్త్రం
వందే భారత్ ఎక్స్‌ప్రెస్
వందేభార‌త్ ఎక్స్‌ప్రెస్ అనేది సెమీ-హై-స్పీడ్, ఎలక్ట్రిక్ మల్టిపుల్ యూనిట్ రైలు, దీన్ని భారతీయ రైల్వేలు నిర్వహిస్తుంది. చెన్నై లోని ఇంటిగ్రల్ కోచ్ ఫ్యాక్టరీ (ICF) వందే భారత్ ఎక్స్‌ప్రెస్ ని డిజైన్ చేసి తయారు చేసింది. భారత ప్రభుత్వం మేక్ ఇన్ ఇండియా చొరవ కింద మొదటి రైలు ₹97 కోట్లతో 18 నెలల్లో తయారు చేయబడింది. ఈ అత్యాధునిక రైలును గతంలో ట్రైన్ 18 అని వ్యవహరించారు. ఆ తరువాత 2019 జనవరి 27న వందే భారత్ ఎక్స్‌ప్రెస్ అని పేరు పెట్టారు. వందే భారత్ ఎక్స్‌ప్రెస్ తొలి రైలు 2019 ఫిబ్రవరి 15న ప్రారంభించబడింది. వందే భారత్ రైలు గంటకు 160 కిలోమీటర్ల వేగంతో ప్రయాణిస్తుంది.
తెలుగు రాష్ట్రాల మధ్య వందే భారత్ ఎక్స్‌ప్రెస్ రైలు
2023 జనవరి 15న సికింద్రాబాద్ - విశాఖపట్టణం వందే భారత్ ఎక్స్ ప్రెస్ ను ప్రధానమంత్రి నరేంద్ర మోదీ వర్చువల్ గా ప్రారంభించారు. ఈ 8వ వందే భారత్ రైలు ఆదివారం మినహా వారంలో మిగతా ఆరు రోజులు సికింద్రాబాద్ నుంచి బయలుదేరి వరంగల్, ఖమ్మం, విజయవాడ, రాజమండ్రి మీదుగా 699 కిలోమీటర్ల దూరం కేవలం 8.30 గంటల్లో విశాఖపట్టణం చేరుకుంటుంది. తిరిగి 20 నిమిషాల విరామం తర్వాత సికింద్రాబాద్‌ బయలు దేరుతుంది. ఆంధ్రప్రదేశ్, తెలంగాణ రాష్ట్రాల మధ్య అత్యంత వేగంగా గమ్యస్థానాలకు చేర్చే వందే భారత్‌ రైలు టికెట్ బుకింగ్స్ ప్రారంభమవ్వగా 2023 జనవరి 16 నుంచి ప్రయాణీకులకు అందుబాటులోకి వచ్చింది.
వందే భారత్ ఎక్స్‌ప్రెస్ రైలులో 14 ఏసీ ఛైర్ కార్ కోచ్‌లు, 2 ఎగ్జిక్యూటీవ్ ఏసీ చైర్ కార్ కోచ్‌‌లు ఉంటాయి. మొత్తం 1,128 మంది ప్రయాణికులు ప్రయాణించవచ్చు.
కాగా తెలుగు రాష్ట్రాల మధ్య రెండో వందే భారత్‌ ఎక్స్‌ప్రెస్‌ రైలును ప్రధాని నరేంద్ర మోదీ సికింద్రాబాద్‌ స్టేషన్‌లో 2023 ఏప్రిల్ 8న ప్రారంభించారు. ఈ రైలు సికింద్రాబాద్‌ - తిరుపతి మధ్య నల్గొండ, గుంటూరు, ఒంగోలు, నెల్లూరు స్టేషన్లలో ఆగుతుందని దక్షిణ మధ్య రైల్వే ప్రకటించింది.
మహారాష్ట్ర పరిధిలో
మహారాష్ట్రలో ముంబై నుంచి సోలాపూర్‌ మధ్య, ముంబై-సాయినగర్ షిర్డీ మధ్య వరుసగా 9వ, 10వ వందే భారత్ రైళ్లను ప్రధానమంత్రి నరేంద్ర మోదీ 2023 ఫిబ్రవరి 10న పచ్చజెండా ఊపి వాటిని ప్రారంభించారు.
వేణు (హాస్యనటుడు)
వేణు ఒక హాస్యనటుడు, దర్శకుడు. తేజ దర్శకత్వంలో వచ్చిన జై సినిమాతో సినీ రంగంలో ప్రవేశించాడు. ఈటీవీలో ప్రసారమవుతున్న జబర్దస్త్ కార్యక్రమంలో వేణు వండర్స్ అనే పేరుతో ఒక బృందం నడిపాడు. 200 పైగా సినిమాల్లో నటించాడు. 2023 లో బలగం అనే చిత్రానికి దర్శకత్వం వహించాడు.
వ్యక్తిగత జీవితం
వేణు స్వస్థలం తెలంగాణాలోని సిరిసిల్ల. తల్లిదండ్రులకు వేణు తొమ్మిదో సంతానం.
కెరీర్
2000 దశాబ్దం నుంచి వేణు చిన్న చిన్న పాత్రల్లో నటిస్తూ ఉన్నాడు. సుమారు 200కి పైగా చిత్రాల్లో నటించాడు. కానీ కమర్షియల్ గా అంత గుర్తింపు రాలేదు. ఈటీవీలో ప్రసారమైన జబర్దస్త్ కార్యక్రమంలో వేణు వండర్స్ అనే పేరుతో ఒక బృందాన్ని నడిపాడు. కొంతకాలం తర్వాత మళ్ళీ సినిమాల మీదనే దృష్టి సారించాడు. తాను పుట్టిన ప్రాంతం, మనుషులు, సంస్కృతి నేపథ్యంలో బలగం సినిమా కథ రాసుకుని తానే దర్శకత్వం వహించాడు. ఈ సినిమా 2023 లో విడుదలై మంచి స్పందన లభించింది.
వివాదం
జబర్దస్త్ కార్యక్రమంలో ఒక ప్రదర్శనలో తమ కులాన్ని అవమానించారంటూ కొంతమంది ఇతని మీద దాడి చేశారు. ఈ దాడిని తెలుగు సినీ నటుల సంఘం ఖండించింది. దాడికి చేసిన వారిపై చర్య తీసుకోవాలని పోలీసులకు రిపోర్టు చేశారు.
మూలాలు
వర్గం:తెలుగు సినిమా హాస్యనటులు
ఆమిదాలగొంది
ఆమిదాలగొంది శ్రీ సత్యసాయి జిల్లా మడకశిర మండలానికి చెందిన గ్రామం.
ఆమిదాలగొంది ఆంధ్రప్రదేశ్ రాష్ట్రం, శ్రీ సత్యసాయి జిల్లా, మడకశిర మండలం లోని గ్రామం. ఇది మండల కేంద్రమైన మడకశిర నుండి 5 కి. మీ. దూరం లోను, సమీప పట్టణమైన హిందూపురం నుండి 38 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1350 ఇళ్లతో, 5900 జనాభాతో 3159 హెక్టార్లలో విస్తరించి ఉంది. గ్రామంలో మగవారి సంఖ్య 2995, ఆడవారి సంఖ్య 2905. షెడ్యూల్డ్ కులాల సంఖ్య 1515 కాగా షెడ్యూల్డ్ తెగల సంఖ్య 165. గ్రామం యొక్క జనగణన లొకేషన్ కోడ్ 595350 .పిన్ కోడ్: 515301.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు 9, ప్రభుత్వ ప్రాథమికోన్నత పాఠశాలలు మూడు, ప్రభుత్వ మాధ్యమిక పాఠశాల ఒకటి ఉన్నాయి.
సమీప బాలబడి మడకశిరలో ఉంది.
సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల మడకశిరలోను, ఇంజనీరింగ్ కళాశాల పావగడలోనూ ఉన్నాయి. సమీప వైద్య కళాశాల అనంతపురంలోను, పాలీటెక్నిక్‌ మడకశిరలోను, మేనేజిమెంటు కళాశాల హిందూపురంలోనూ ఉన్నాయి. సమీప వృత్తి విద్యా శిక్షణ పాఠశాల మడకశిరలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు హిందూపురంలోనూ ఉన్నాయి.
ప్రభుత్వ వైద్య సౌకర్యం
ఆమిదాలగొందిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు.
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. డిస్పెన్సరీ గ్రామం నుండి 10 కి.మీ. కంటే ఎక్కువ దూరంలో ఉంది.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
సమాచార, రవాణా సౌకర్యాలు
ఆమిదాలగొందిలో పోస్టాఫీసు సౌకర్యం, సబ్ పోస్టాఫీసు సౌకర్యం ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. లాండ్ లైన్ టెలిఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
ఆమిదాలగొందిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
ఆమిదాలగొందిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వేరుశనగ, శనగ, వరి
జింకు ఫ్లోరైడ్
జింకు ఫ్లోరైడ్ఒక అకర్బన రసాయన సమ్మేళనపదార్ధం.జింకు, ఫ్లోరిన్ మూలకాల సంయోగం వలన జింకు ఫ్లోరైడ్ సంయోగపదార్ధం ఏర్పడినది.ఈ సంయోగపదార్ధం యొక్క రసాయన సంకేత నామం ZnF2. జింకు ఫ్లోరైడ్ అనార్ద్ర/ నిర్జల, జలయుత/సార్ద్ర రూపాలలోనూలభిస్తుంది. నాలుగు జలాణువులున్న సజల (hydrous) జింకు ఫ్లోరైడ్ రోంబోహెడ్రాల్ స్పటిక రూపసౌష్టవాన్ని కల్గి ఉండును. ఎక్కువ ద్రవీభవన స్థానం కల్గిన సంయోగపదార్ధం.ZnCl2, ZnBr2, ZnI2 (జింకు అయోడైడ్) వంటి ఇతర జింకు సంయోగ పదార్థాల వలె కాకుండా, జింకు ఫ్లోరైడ్ నీటిలో కరుగుతుంది.
ఉత్పత్తి
జింకు ఫ్లోరైడ్ ను పలు రకాల పద్ధతులలో తయారు చేస్తారు.
భౌతిక లక్షణాలు
జింకు ఫ్లోరైడ్ తెల్లని సూదులవంటి స్పటికరూపంలో, ఘనరూపంలో ఉండును. జింకు ఫ్లోరైడ్ ఆర్ద్రతాకర్షణ కలిగిన సంయోగపదార్ధం.అనార్ద్ర జింకు ఫ్లోరైడ్ అణుభారం 103.406 గ్రాములు/మోల్.నాలుగు జలాణువులున్న నార్ద్ర/జలయోజిత జింకు ఫ్లోరైడ్ అణుభారం 175.45 గ్రాములు /మోల్.అనార్ద్ర జింకు ఫ్లోరైడ్ సాంద్రత 4.95గ్రాములు/సెం.మీ3 ., నాలుగు జలాణువులున్న/జలయోజిత నార్ద్ర జింకు ఫ్లోరైడ్ సాంద్రత 2.30 గ్రాములు/సెం.మీ3.అనార్ద్ర జింకు ఫ్లోరైడ్ ద్రవీభవన స్థానం 872 °C (1,602 °F; 1,145K).నార్ద్ర/జలయోజిత జింకు ఫ్లోరైడ్‌ను వేడిచేసిన 100 °C వద్ద వియోగం చెందును.అనార్ద్ర జింకు ఫ్లోరైడ్ బాష్పీభవన స్థానం 1,500 °C. జింకు ఫ్లోరైడ్ నీటిలో కరుగుతుంది. జింకు ఫ్లోరైడ్ yokka CAS # 7783-49-5.
ఆధారాలు/మూలాలు
వర్గం:రసాయన పదార్థాలు వర్గం:రసాయన శాస్త్రం వర్గం:జింకు సమ్మేళనాలు వర్గం:అకర్బన సమ్మేళనాలు
జ్యేష్ఠ శుద్ధ సప్తమి
మరణాలు
2007
మూలాలు
వర్గం:జ్యేష్ఠమాసము
జయంత్ విష్ణు నార్లికర్
జయంత్ విష్ణు నార్లికర్ (1938 జూలై 19) భారతీయ ఖగోళ భౌతిక శాస్త్రవేత్త. విశ్వంలో జీవుల ఉనికి అనే అంశంపై సాధికారికమైన పరిశోధనలు జరుపుతున్న శాస్త్రవేత్తల్లో జయంత్‌ నార్లికర్‌ ఒకడు.
వ్యక్తిగత జీవితం
మహారాష్ట్రలోని కొల్హాపూర్‌ లో 1938 జూలై 19న పుట్టిన జయంత్‌ నార్లికర్‌ చిన్నతనం నుంచే చురుకైన విద్యార్థిగా గుర్తింపు పొందాడు. తండ్రి బెనారస్‌ హిందూ విశ్వవిద్యాలయంలో ప్రొఫెసరు. తల్లి సంస్కృత పండితురాలు. నార్లికర్ భార్య పేరు మంగళ నార్లికర్. ఆమె గణిత పరిశోధకురాలు, ప్రొఫెసరు. వారికి ముగ్గురు కుమార్తెలు - గీత, గిరిజ, లీలావతి.
విద్య, పరిశోధనలు
బెనారస్‌ విశ్వవిద్యాలయంలోనే బీఎస్సీ డిగ్రీ అందుకున్న జయంత్‌, కేంబ్రిడ్జి యూనివర్శిటీ నుంచి గణితంలో ఎంఏ చేశాడు. ప్రఖ్యాత ఖగోళ శాస్త్రవేత్త ఫ్రెడ్‌ హోయల్‌ పర్యవేక్షణలో పీహెచ్‌డీ సాధించాడు.
పరిశోధనలు
సైద్ధాంతిక భౌతిక, ఖగోళ శాస్త్ర, విశ్వసృష్టి (కాస్మాలజీ) శాస్త్రాలకు ఆయన సేవలందించాడు. మొదట్లో కేంబ్రిడ్జిలోని ఇన్‌స్టిట్యూట్‌ ఆఫ్‌ థియరిటికల్‌ అస్ట్రానమీలో అధ్యాపకునిగా పనిచేసి, స్వదేశానికి తిరిగి వచ్చి టాటా ఇన్‌స్టిట్యూట్‌ ఆఫ్‌ ఫండమెంటల్‌ రీసెర్చ్‌ (TIFR) లో ప్రొఫెసరుగా (1972-88) పనిచేశాడు. ఆపై పుణె లోని ఇంటర్‌ యూనివర్శిటీ సెంటర్‌ ఫర్‌ అస్ట్రానమీ అండ్‌ అస్ట్రోఫిజిక్స్‌కు వ్యవస్థాపక డైరెక్టరుగా పనిచేశాడు. ప్రస్తుతం రిటైరయినా అక్కడే ఎమిరిటస్‌ ప్రొఫెసర్‌ హోదాలో పరిశోధనలు కొనసాగిస్తున్నాడు. ఈయన ఆధ్వర్యంలో హైదరాబాదు లో జరిగిన పరిశోధనలో గ్రహాంతరాలకు చెందిన సూక్ష్మజీవులను కనుగొన్నారు.
బిగ్ బ్యాంగ్‌కు ప్రత్యామ్నాయ సిద్ధాంతాలను ప్రతిపాదించినందుకు నార్లికర్ పేరొందాడు. 1994–1997 కాలానికి ఇతడు ఇంటర్నేషనల్ ఏస్ట్రొనామికల్ యూనియన్ వారి కాస్మాలజీ కమిషన్‌కు అధ్యక్షుడిగా పనిచేసాడు. 41 కి.మీ. ఎత్తున స్ట్రాటోస్ఫియరు నుండి సేకరించిన నమూనాల నుండి సూక్ష్మ జీవులను పెంచిన అధ్యయనంలో నార్లికర్ పాల్గొన్నాడు.
గ్రహాంతరాల్లో జీవం ఉందనే ఆయన వాదనకు 2001 జనవరిలో భారతీయ అంతరిక్ష పరిశోధన సంస్థ (ఇస్రో) హైదరాబాద్‌లో జరిపిన ప్రయోగం బలం చేకూర్చింది. ఓ భారీ బెలూన్‌కు అనుసంధానించిన పేలోడ్‌ను భూమి ఉపరితలం నుంచి 41 కిలోమీటర్ల ఎత్తులోని వాతావరణం లోకి ప్రయోగించి అక్కడ సూక్ష్మజీవుల ఉనికిని గుర్తించాడు. భూమి నుంచి సూక్ష్మజీవులు ఇంత ఎత్తుకు వెళ్లలేవు కాబట్టి, ఇవి భూమికి సంబంధించినవి కావు. ఇతర గ్రహాలకు సంబంధించిన జీవులే అక్కడి వాతావరణంలో ఉన్నాయని నార్లికర్‌ అంచనా వేశాడు. ప్రాణికోటి అవతరణలో గొప్ప మలుపు తెచ్చిన ఈ ప్రయోగం అంగారకుడిపై జరుపుతున్న ప్రయోగాలకు నాంది పలికింది.
నార్లికర్‌ జరిపిన ప్రయోగంలో కనుగొన్న సూక్ష్మజీవులో ఒక జాతికి తన గురువైన ఫ్రెడ్‌ హోయల్‌ పేరిట 'జనీబేక్టర్‌ హొయ్‌లీ' అని, మరో జాతికి ఇస్రో పేరిట 'బేసిల్లెస్‌ ఇస్రోనెన్‌సిస్‌' అని, మూడో జాతికి 'బేసిల్లస్‌ ఆర్యభట్ట' అని పేరు పెట్టాడు.
మూలాలు
వర్గం:బెనారస్ హిందూ విశ్వవిద్యాలయం పూర్వ విద్యార్థులు వర్గం:1938 జననాలు వర్గం:పద్మభూషణ పురస్కార గ్రహీతలు వర్గం:పద్మవిభూషణ పురస్కార గ్రహీతలు వర్గం:భారతీయ ఖగోళ శాస్త్రవేత్తలు
స్వామి కరపత్రి
హరిహరానంద్ సరస్వతి, స్వామి కరపత్రి లేదా కర్పత్రి జీ మహారాజ్‌గా ప్రసిద్ధి చెందాడు (అతను తన అరచేయి (కరము)ని పాత్రగా భావించి అందులో సరిపోయే వాటిని మాత్రమే తింటాడు కాబట్టి అలా పిలుస్తారు). భారతదేశంలోని ఉత్తరప్రదేశ్‌లోని ప్రతాప్‌గఢ్‌లోని భట్నీ అనే గ్రామానికి చెందిన బ్రాహ్మణ కుటుంబంలో హర నారాయణ ఓజాగా జన్మించాడు. అతను హిందూ దశనామి సన్యాసి సంప్రదాయంలో సన్యాసిగా ఉండేవాడు.
బాల్యం
చివరికి అతని తండ్రి "మీరు ఒక బిడ్డకు తండ్రి అయ్యి, మాకు ఒక మనవడిని ఇస్తే మాత్రమే నేను మిమ్మల్ని ఇల్లు వదిలి వెళ్ళడానికి అనుమతిస్తాను" అని చెప్పాడు, ఒక ఆడపిల్ల పుట్టింది, అతను తన ఇంటిని విడిచిపెట్టాలని నిర్ణయించుకున్నాడు. అతని భార్య గొప్ప త్యాగం చేసింది. చివరకు, స్వామి కరపత్రి 19 సంవత్సరాల వయస్సులో తన ఇంటిని విడిచిపెట్టాడు.
ధర్మ సంఘ్
విజయదశమి రోజున, అతను 1940 సంవత్సరంలో ధర్మ సంఘాన్ని స్థాపించాడు. అతను భారతదేశంలోని అన్ని ప్రాంతాలలో పర్యటించి ధర్మ్ సంఘ్ అనేక శాఖలను స్థాపించాడు. అతి తక్కువ కాలంలోనే అతని నినాదం భారతదేశంలో బాగా ప్రాచుర్యం పొందింది. నినాదం ఇలా ఉంది: "ధర్మ కీ జయ హో ధర్మానికి జయం!
అధర్మ కా నాష్ హో అధర్మం నశించుగాక!" అతను వారణాసి కోల్పోయిన సంప్రదాయాలను పునరుద్ధరించాడు.
స్వామి కర్పత్రి నేతృత్వంలోని ధర్మ సంఘ్ 1946 అల్లర్లలో నోఖలీ బాధితులకు సహాయం చేసింది. వారికి భూమి, ఆహారం, ఆర్థిక సహాయం అందించింది.
అతను బలవంతంగా ముస్లింలుగా మారబడిన హిందువులను తిరిగి హిందువులుగా మార్చి, వారికి రామ నామంతో దీక్షను ఇచ్చాడు.
అతను స్వతంత్ర భారతదేశంలో జైలు శిక్ష అనుభవించిన మొదటి వ్యక్తి. స్వాతంత్ర్యం రాకముందే, 1947 సంవత్సరంలో, అతను ఏప్రిల్ నెల నుండి నిరసనలు, సమావేశాలను ప్రారంభించాడు. 14 ఆగష్టు 1947 రాత్రి, ధర్మ సంఘ్ సభ్యులు "భారత్ అఖండ హో" (మొత్తం భారత్ ఐక్యంగా ఉండాలి) అని నినాదాలు చేశారు, వారందరికీ జైలు శిక్ష విధించబడింది.
తరువాత జీవితం
అతను జ్యోతిర్మఠ స్వామి బ్రహ్మానంద సరస్వతికి చెందిన శంకరాచార్య శిష్యుడు. అతను తన జీవితంలో ఎక్కువ భాగం వారణాసిలో గడిపాడు. అతను హిందూ తత్వశాస్త్రం అద్వైత వేదాంత సంప్రదాయంలో కూడా ఉపాధ్యాయుడు.
స్వామి నిశ్చలానంద సరస్వతి, ఒడిశాలోని పూరీకి చెందిన 145వ గోవర్ధన్ పీఠ్ శంకరాచార్య, స్వామి కరపత్రికి ప్రముఖ శిష్యుడు.
అతను ప్రసిద్ధ ఫ్రెంచ్ చరిత్రకారుడు అలైన్ డానియెలోను శివ శరణ్ పేరుతో శైవ హిందూ మతంలోకి స్వాగతించాడు.
రాజకీయాలు
ధర్మసంఘ్ కాకుండా, 1948లో, స్వామి కర్పత్రి అఖిల భారతీయ రామ్ రాజ్య పరిషత్, సంప్రదాయవాద హిందూ పార్టీని స్థాపించాడు. హిందూ కోడ్ బిల్లుకు వ్యతిరేకంగా ఉద్యమానికి నాయకత్వం వహించాడు. అతను 1966లో గోహత్య వ్యతిరేక ఆందోళనలో ఒక ప్రముఖ ఉద్యమకారుడుగా వ్యవహరించాడు. 18 ఏప్రిల్ 1948న, అతను సనాతన ధర్మాన్ని ప్రోత్సహించే వార్తాపత్రిక సన్మార్గ్‌ను స్థాపించాడు, హిందూ కోడ్ బిల్లుకు వ్యతిరేకంగా వాదించాడు, గోహత్యలపై వ్యతిరేకతను వినిపించాడు.
మరణం
స్వామి కరపత్రి 1980వ సంవత్సరంలో తన శిష్యులకు "అయోధ్యా త్యాగం" రామాయణ గాథను పాడమని చెప్పి, స్వయంగా శ్రీ సూక్త పారాయణం చేసి, చివర్లో కృష్ణుడి విగ్రహాన్ని తన వక్షస్థలంపై పెట్టుకుని, అతను "శివ శివ శివ" అని మూడుసార్లు పఠించడం ద్వారా మరణించాడు.
మూలాలు
వర్గం:ఆధ్యాత్మిక గురువులు వర్గం:ఆధ్యాత్మికం
వేలూరి సీతాలక్ష్మి
డా. వేలూరి (వెలమకన్ని) సీతాలక్ష్మి చెన్నైలో జన్మించి , బాపట్లలో పెరిగారు. ఈమె విశాఖ జిల్లా అనకాపల్లిలో 32 సంవత్సరాలకు పైగా తెలుగు అధ్యాపకురాలిగా, రీడరుగా పనిచేసి, ప్రస్తుతం విశ్రాంత జీవనం గడుపుతున్నారు. ఆచార్య బొడ్డుపల్లి పురుషోత్తంగారి పర్యవేక్షణలో అనంతామాత్యునిపై ఆమె రచించిన “భోజరాజీయ కావ్యానుశీలనం” అనే అంశం పై గుంటూరు నాగార్జున విశ్వవిద్యాలయంలో ఉత్తమ పరిశోధనాగ్రంధంగా ఆచార్య తూమాటి దోణప్ప బంగారు పతకం పొందింది. భమిడిపాటి రామగోపాలం (భరాగో) గారితో కలిసి తెలుగు చిత్రగీతాలపై ఆమె రచించిన “మరో నూటపదహార్లు” అనే పుస్తకం వ్రాశారు. ప్రఖ్యాత గాయని పద్మవిభూషణ్ శ్రీమతి పి. సుశీలపై “వెండివెన్నెల జాబిలి” అనే శీర్షికతో వ్రాసిన వ్యాసం భరాగో, ఇతరులు రూపొందించిన ఒక అభినందన సంచికలో భాగంగా వెలువడింది. ఇవికాక వీరు  అనేక పుస్తక సమీక్షలు, సాహిత్య ప్రసంగాలు చేశారు.
ప్రస్తుతం ఆమె ఆంధ్ర పద్యకవితా సదస్సు విశాఖజిల్లా శాఖకు ఉపాధ్యక్షురాలిగా పనిచేస్తున్నారు. ఆమె అభిరుచులు -రసరమ్య గీతాల, రసాలూరే పద్యాల శ్రవణం, పఠనం
మూలాలు
వర్గం:ఆచార్య నాగార్జున విశ్వవిద్యాలయం వర్గం:తెలుగు రచయిత్రులు
చంద్రగిరి కోట
చంద్రగిరి కోట, ఇది ఒక చారిత్రక కోట, ఇది 11 వ శతాబ్దంలో భారతదేశంలోని ఆంధ్రప్రదేశ్ లోని తిరుపతిలో చంద్రగిరిలో నిర్మించబడింది.విజయనగర చక్రవర్తులతో ఎక్కువగా సంబంధం ఉన్నప్పటికీ, దీనిని 11 వ శతాబ్దంలో యాదవ పాలకులు నిర్మించారు.
చంద్రగిరి గురించి మూడు శతాబ్దాలు యాదవ నాయక్కార్ పాలనలో, నియంత్రణలోకి వచ్చింది విజయనగర యాదవులు 1367 లో పాలకులు. సాలూవ నరసింహ రాయలు పాలనలో ఇది ప్రముఖమైంది. తరువాత, అత్యంత ప్రసిద్ధ విజయనగర చక్రవర్తి శ్రీకృష్ణ దేవరాయను పెనుకొండలో పట్టాభిషేకం చేసే వరకు యువరాజుగా ఈ కోటలో పరిమితం చేశారు. ఈ కోటలో తన కాబోయే రాణి చిన్న దేవిని కలిశారని కూడా అంటారు. విజయనగర సామ్రాజ్యం యొక్క 4 వ రాజధాని చంద్రగిరి, గోల్కొండ సుల్తాన్లు పెనుకొండపై దాడి చేసినప్పుడు రాయలు తమ రాజధానిని ఇక్కడికి మార్చారు. 1646 లో ఈ కోట గోల్కొండ భూభాగానికి అనుసంధానించబడింది, తరువాత మైసూర్ పాలనలో వచ్చింది. ఇది 1792 నుండి ఉపేక్షలోకి వెళ్ళింది. రాజా మహల్ ప్యాలెస్ ఇప్పుడు పురావస్తు మ్యూజియం. ఈ ప్యాలెస్ విజయనగర కాలం నాటి ఇండో-సర్సెన్ నిర్మాణానికి ఒక ఉదాహరణ. కిరీటం టవర్లు హిందూ నిర్మాణ అంశాలను సూచిస్తాయి. ఈ ప్యాలెస్ రాయి, ఇటుక, సున్నం మోర్టార్, కలప లేనివి ఉపయోగించి నిర్మించబడింది.ఫోర్ట్ సెయింట్ జార్జ్ కోసం బ్రిటిష్ వారికి భూములు ఇచ్చే ఒప్పందం ఆగస్టు 1639 లో సంతకం చేసిన ప్రదేశం ఈ కోట.
చంద్రగిరిలోని దేవాలయాలు
కుడి|thumb|250x250px|నిటారుగా ఉన్న కొండపై కోట గోడ
వెలుపలి లంకెలు
వర్గం:విజయనగర సామ్రాజ్యం వర్గం:తిరుపతి జిల్లా వర్గం:కోటలు
గౌతముడు
గౌతముడు సప్తర్షులలో ఒకడు.
వేదకాలానికి చెందిన మహర్షులలో ఒకడు. మంత్రాల సృష్టికర్తగా (మంత్ర ధృష్ట) సుప్రసిద్ధుడు. ఋగ్వేదంలో ఈయన పేరు మీదుగా అనేక సూక్తులు ఉన్నాయి. ఈయన అంగీరస వంశానికి చెందిన రాహుగణుడి కొడుకు. దేవీ భాగవత పురాణం ప్రకారమ్, గోదావరి నది గౌతముడి పేరు మీదుగా వచ్చింది. ఈయనకు వామదేవుడు, నోధసుడు అని ఇరువురు పుత్రులు కలరు. వీరు కూడా మంత్ర ధృష్టలే.
వ్యక్తిగత జీవితం
ఈయన భార్య పేరు అహల్య ఈమె బ్రహ్మ యొక్క మానసపుత్రిక. పురాణాల ప్రకారం, బ్రహ్మ ఎవరైతే భూమిని మొత్తం ముందుగా చుట్టి వస్తారో వారికే అహల్య దక్కుతుందని ప్రకటిస్తాడు. అప్పుడు గౌతముడు కామధేనువు చుట్టూ ప్రదక్షిణ చేయడం ద్వారా ఆమెను గెలుచుకుంటాడు. మిథిలా నగరానికి రాజుయైన జనకుడి కొలువులో ప్రధాన ఆచార్యుడైన శతానంద మహర్షి ఈయన పుత్రుడు. గౌతముడు ఆచరించిన 60 సంవత్సరాల తపస్సు మహాభారతంలోని శాంతి పర్వములో ప్రస్తావించబడింది. నారదపురాణంలో ప్రస్తావించబడినట్లు ఒకసారి ఏకథాటిగా 12 ఏళ్ళు కరువు ఏర్పడగా గౌతముడు ఋషులందరినీ పోషించి వారిని రక్షించాడు. హిందూ సాంప్రదాయంలో అత్యంత ప్రాధాన్యత కలిగిన సప్తర్షులలో ఒకడు. గౌతమ గోత్రానికి మూలపురుషుడు. భరధ్వాజుడు, ఈయన అంగీరస మూలానికి చెందిన వారే.